સાબરકાંઠા પોલીસ વિભાગમાં આવેલા મકાનોનો 60 લાખ રૂપીયાનો વેરો બાકી છે. જેના કારણે હિંમતનગર પાલિકા અને પોલીસ વિભાગ વચ્ચે વેરા વસુલાતને લઇ વિવાદ સર્જાયો છે. રાજ્યભરમાં દરેક નગરપાલિકાઓ આમતો વેરા વસુલાત માટે કડક પગલાં લેતી હોય છે. પણ સાબરકાંઠાની હિંમતનગરપાલિકા જીલ્લા પોલીસ વડાની કચેરીએ ફકત નોટીસો આપી સંતોષ માને છે. સાબરકાંઠા જિલ્લા પોલીસ વડા કચેરી હિંમતનગર પાલિકામાં 60 લાખનો વેરો બાકી ધરાવે છે. હાલ તો આ મામલો રાજય પોલીસવડા સુધી પહોંચ્યો છે. પોલીસ વિભાગનો છેલ્લા પાંચ વર્ષનો વેરો બાકી બોલે છે. સાબરકાંઠા પોલીસનો આમતો 52 લાખનો વેરો બાકી છે પણ વ્યાજ સહિત આ રકમ 60 લાખ સુધી પહોંચી છે.